El creixement d’un club consolidat que aspira a arribar al més alt FUTBOL 11 - Esport Jove - El Periódico Mediterráneo\nEl creixement d’un club consolidat que aspira a arribar al més alt FUTBOL 11\nEn futbol 8 dotze dels seus catorze equips estan situats entre els quatre primers llocs de les seues competicions\nBENJAMÍ C: Álex, Jaume, Sergio, Aleix, Hernán, Hugo, Manuel, Milan, Pablo B., Javier, Víctor, Pablo R. i Aram. - MEDITERRÁNEO\nBENJAMÍ A: Erik, Carlos, Daniel, José, Marc, Alberto, Diego, José Luis, Hugo, Mauro, Iván, Saúl i Pablo. - MEDITERRÁNEO\nDes que el Primer Toque CF va nàixer el 2011 com a club federat, amb Jordi Masnou i Valero Fraile al capdavant, es va iniciar un projecte seriós de futur, que ja té una estructura sòlida i ha aconseguit impulsar una escola de futbol en la qual els seus equips es caracteritzen per tindre un estil de joc propi, uns valors esportius marcats i identificatius i competir en les màximes categories provincials.\nAmb l’objectiu a curt i mig termini de tindre al juvenil A en Lliga Nacional, i el cadet i infantil A en Lliga Autonòmica, la darrera temporada 2016-17 el club va aconseguir tindre a tots els seus equips en les màximes categories provincials, després de l’ascens de l’infantil B i C a Primera regional. A més, va ser, per cinquena temporada, el club amb més títols de futbol base provincial en la Gala de Premis de la Federació de futbol de Castelló.\nEn aquests moments, el club té un juvenil en Lliga Preferent, en la zona alta i amb possibilitats de promoció d’ascens a Lliga Nacional. Un cadet A en Prefernt i el cadet B en Primera regional. A més, completa el futbol 11 l’infantil A en Preferent, líder actual; i l’infantl B i C en Primera Regional. Els equips estan en una clara línia ascendent, millorant el seu nivell competitiu en el transcurs de les jornades.\nPel que fa al futbol 8 taronja, té una excel·lent salut, la qual es veu reflexada en l’extraordinària trajectoria esportiva que porten enguany els seus equips, situats 12 dels 14 entre les quatre primeres posicions del seu grup.\nmetodologia / Tots aquests resultats aconseguits fins ara, en futbol 11 i 8, arriben com a conseqüència de la planificació i metodologia, les quals s’inculquen als equips de l’entitat taronja. I és que l’afany de superació i l’alta exigència per part de tècnics jugadors, l’ambició per seguir millorant, la disciplina i el treball en equip, són alguns dels valors diferencias que han portat a que Primer Toque CF siga, des de fa uns anys, un club referent en la província de Castelló.\nPrimer Toque CF apel·la al treball diari, la professionalitat i la passió futbolera que els caracteritza per a seguir arreplegant èxits en aquesta temporada 2017-18 amb el clar objectiu de seguir formant persones i jugador, ensenyant-los a competir.


Vinaròs fa balanç dels aiguats - el Diari online\nInici Express\tVinaròs fa balanç dels aiguats\nper Jordi Maura 22/10/2018 04/02/2020\nDesprés de superar el major episodi de pluges viscut el passat divendres a la localitat de Vinaròs, avui ha comparegut en una roda de premsa Enric Pla, alcalde de Vinaròs, Guillem Alsina, regidor d’Obres i Serveis i primer tinent d’alcalde, i Jordi Moliner, regidor de Medi Ambient, Agricultura, Sostenibilitat i Pesca de l’Ajuntament de Vinaròs per tal de fer una primera valoració de la situació.\nCom a primera conclusió i més important, s’ha remarcat que no han hagut danys personals, i en segon lloc en tot moment es va poder controlar la situació. Les alertes especials de l’Agència Valenciana de Seguretat i Emergències i d’AEMET, han estat un precedent molt positiu a l’hora d’establir les mesures de prevenció, a partir del qual es van mantenir una sèrie de reunions de coordinació amb els diferents organismes d’emergències i empreses privades implicades en la neteja i la maquinària utilitzada pel municipi en aquest casos.\n“En el dispositiu que es va establir, la Policia Local i la patrulla rural van fixar els punts de màxima necessitat i amb tota la feina prèvia d’intendència vam poder actuar de manera ràpida en el tall i col·locació de les emergències que van ser moltes, però en tot moment es va prioritzar la seguretat i prevenció d’accidents en la mobilitat de la ciutadania” ha informat Enric Pla, alcalde de Vinaròs que també ha donat importància a les últimes obres de manteniment que van ajudar al drenatge i canalització de l’aigua en el municipi.\nCal destacar l’esforç dels treballadors públics que van acudir voluntàriament al seu lloc de treball per ajudar en la situació que vam viure, des de treballadors de l’Hospital fins a informàtics de l’Ajuntament, passant per policies o membres de la Brigada Municipal.\nLa ciutadania va respectar les consignes, va donar molta informació d’avisos i es va mantenir informada a través de les xarxes socials oficials de l’Ajuntament de Vinaròs que va estar actualitzada en tot moment, donant informació fluida fet que han agraït alcaldes d’altres municipis ja que els va servir per prendre decisions importants.\nAdif va suspendre el servei, l’estació de tren de Vinaròs va queda aïllada, igual que l’Hospital, on es va haver de fer una evacuació d’urgència en helicòpter. També va haver rescats en vehicles i habitatges, prioritzant els rescats en els que estaven implicades persones. Van haver talls de llum degut a la excepcionalitat del episodi de pluges que van causar inevitablement molèsties als ciutadans afectats.\nDes de la Regidoria d’Agricultura en coordinació de la Brigada Municipal i juntament amb el regidor d’Obres i Serveis i primer tinent d’alcalde, Guillem Alsina, s’ha redactat un informe dels danys ocorreguts que es va presentar en la reunió mantinguda ahir diumenge amb el President de la Generalitat, el director general d’Emergències i el Diputat provincial i coordinador del Consorci de Bombers on es va traure el compromís de la Diputació de portar màquines el més ràpid possible, i de la Generalitat que també s’ha compromès a fer el màxim possible.\nEs revisaran els pilars dels ponts, encara que són fiables han quedat molt exposats. Hi ha molts camins rurals afectats, granges i explotacions agràries incomunicades. La zona rural s’ha emportat la pitjor part, igual que les platges.\nJordi Moliner ha indicat que “Ha passat molt poc temps i encara hi ha molta aigua pel terme, tot i així podem fer balanç d’alguns camins fets malbé. Entre els més perjudicats destaquem el camí del riu Cérvol, camí del Barranc de la Barbiguera, camí del Triador, camí vell d’Alcanar, el Pont Roig, el camí de Càlig, la passarel·la del Cérvol que ha desaparegut, el camí Xisvert, camí la Carrasca, camí de les Planes, i el camí de la Closa, entre alguns altres” .\nEl terme municipal està molt afectat, per això des de l’Ajuntament de Vinaròs s’ha demanat col·laboració ciutadana para que no es circule per les zones més afectades i d’aquesta manera no interferir en els treballs que s’estan realitzant per recuperar la normalitat, fonamentalment amb la maquinària pesada.\nS’han produït despreniments importants en zones de platja, per lo que Guillem Alsina, regidor d’Obres i Serveis ha sol·licitat que no es visiten les zones per seguretat. També ha remarcat que gràcies al treball previ que es va dur a terme davant les alertes del departament d’Emergències de la Generalitat Valenciana, es va poder activar el protocol d’emergència i prendre decisions importants que han portat a reduir els danys de la propietat municipal dins els nucli urbà.\nGuillem Alsina, ha informat que la zona més afectada és el Barranc del Triador, on les famílies que viuen del pont cap a dins no poden sortir amb el cotxe per l’acumulació de residus, situació que s’està estudiant amb un enginyer per tal de solucionar-ho. També ha fet una crida a la ciutadania perquè portin els residus a l’Ecoparc, un servei gratuït de recollida de trastos, i en cas de no tenir mitjans propis per traslladar-ho, es poden tirar els residus a la zona dels contenidors durant aquesta setmana i a partir de dilluns que ve es farà la recollida perquè l’empresa de residus faci el triatge. Sobretot, des de la Regidoria d’Obres i Serveis, s’ha demanat civisme en deixar els residus a les zones de contenidors.\nDes de l’Ajuntament s’ha ressaltat la gran tasca de comunicació i suport del Departament d’Emergències de la Generalitat Valenciana, de la subdelegació del Govern, Consorci de Bombers, Guàrdia Civil, ambulàncies, sanitaris, l’empresa de neteja, jardineria i manteniment elèctric subcontractada per l’Ajuntament, Policia Local, Brigada Municipal i mitjans de comunicació per traslladar els missatges que des de l’Ajuntament es donaven per avisar a la ciutadania i tenir la situació actualitzada.\nEn la reunió de treball que ahir es va mantindre es van avaluar els danys i establir les línies d’ajuda per als afectats, i els materials i maquinària necessària per tal de fer front als danys en el municipi.\nS’habilitarà un formulari a l’Oficina d’Atenció Ciutadana i un online per què la ciutadania pugui traslladar els danys soferts.\nEn quant a la declaració de zona catastròfica, Enric Pla ha comentat que seria adequat realitzar la petició coordinada per part de tots els municipis de la zona que han resultat afectats.\nEnric Pla, alcalde de Vinaròs, ha finalitzat donant un agraïment a la ciutadania per la col·laboració que va donar en tot moment.\nLa Diputación invierte 92.000 euros en la mejora...\nTrens Dignes al Maestrat donarà suport a les...\nBlasco insta a los alcaldes a fomentar el...\nLa Policía de Vinaròs enseña a los escolares...\nEl historiador y cronista de Peñíscola cree que...


Usuaris francesos demanen millors connexions de tren a la frontera - Diari de Girona\nReclamen que els combois de Rodalies puguin anar des de Perpinyà fins a Figueres per poder agafar el TAV, ja que consideren que n'hi ha massa pocs amb el recorregut internacional\nlaura fanals girona 01.03.2021 | 23:45\nL'estació del TAV de Figueres-Vilafant, amb vehicles aparcats a l'exterior. conxi molons\nL'estació del TAV de Figueres-Vilafant, amb vehicles aparcats a l'exterior.\nEl col·lectiu francès Energie TGV, que agrupa usuaris de tren i fa pressió perquè es desenvolupi la línia d'alta velocitat, ha enviat una carta al primer ministre francès, Jean Castex -que durant molts anys havia estat alcalde de Prades de Conflent, a la Catalunya Nord- per reclamar-li que millori les connexions ferroviàries a la frontera amb Catalunya. Tal com informa el diari francès L'Indépendant, el col·lectiu es queixa perquè els és molt complicat arribar amb tren des de Perpinyà fins a Barcelona, ja que hi ha poques connexions diàries i els horaris són complicats. «Per poder arribar abans de les 11 a Barcelona, hem de conduir fins a Figueres i allà agafar un tren d'alta velocitat fins a Barcelona», expliquen. És per això que demanen a Castex que desenvolupi d'una vegada per totes el tram d'alta velocitat entre Montpeller i Perpinyà (l'últim que falta de tot el recorregut entre Barcelona i París), que posi més combois al dia i que, si més no, millori els serveis de Rodalies per poder arribar fins a Figueres amb tren i no haver d'agafar el cotxe.\nQuan va ser nomenat primer ministre, Jean Castex es va mostrar molt sensibilitzat amb tota la qüestió ferroviària i es va comprometre a impulsar la contrucció de la línia d'alta velocitat entre Montpeller i Perpinyà, que és l'únic tram que queda pendent en la connexió entre Espanya i França. I ara, des de l'associació Energie TGV, li reclamen que posi fil a l'agulla i millori les connexions ferroviàries interfrontereres, que consideren insuficients.\n«Où allez-vous, TGV?».\nEl compromís de Girona amb el «finger».\nAdif diu que treballarà al parc Central quan Girona accepti pagar l'enderroc del túnel.\nEn una carta enviada a Castex el passat 31 de gener, aquest grup de pressió li demana diverses millores per al ferrocarril dels Pirineus Orientals. «Actualment, per arribar a Barcelona abans de les onze del matí, has d'agafar el teu cotxe per anar a buscar un tren d'alta velocitat a Figueres», assenyalen. De la mateixa manera, lamenten que només hi ha «uns pocs TVG i AVE que proporcionen transport transfronterer entre França i Espanya, i el primer TVG procedent de París surt de Perpinyà en direcció Barcelona a les 11.12». És per això que reclamen «millorar la connexió transfronterera», tot fent arribar alguns trens regionals francesos des de l'estació de Perpinyà fins a l'estació de Figueres, per tal de poder agafar el TAV a la capital alt-empordanesa sense haver d'anar-hi en cotxe.\nEn segon lloc, també reclamen que s'impulsi d'una vegada per totes el tram ferroviari d'alta velocitat Perpinyà-Montpeller, que porta anys acumulant retards. «La connexió actual fa que hi hagi dues línies que entren pel sud de Perpinyà -la d'alta velocitat i la línia tradicional procedent d'Espanya- i es converteixen en una de sola al nord de la ciutat, i això sovint provoca embussos», recorden.\nEl passat mes de juliol, just després d'haver estat nomenat primer ministre, Castex es va comprometre a «accelerar» la construcció d'aquesta línia ferroviària: «Posaré tota la meva energia a fer-la avançar a una velocitat superior a l'actual», va garantir, en una entrevista al canal BFMTV.\nEl projecte, que porta pràcticament congelat des de 2016 (tot i que des de fa uns mesos han començat els primers debats públics a França), consisteix a crear un nou corredor ferroviari entre Montpeller i Perpinyà, ciutats que es troben separades per 160 quilòmetres de distància. D'aquesta manera, s'evitaria el pas de combois per l'interior de les ciutats i es podria donar continuïtat als ramals que arriben des de Barcelona -pel sud- i des de París, Lió i Nimes (pel nord). El projecte preveu una línia mixta per al trànsit de trens de passatgers i mercaderies, amb dues noves estacions als afores de Beziérs i Narbona.


Serrallonga-vista 486 vegadesMarç 2009. Masia que dona nom a l'església rural de Sant Pere que hi té a tocar. Terme d'Alpens\nSanta Creu de Jutglar-vista 489 vegadesAbril 2009. Les primeres notícies sobre Santa Creu són del 984: hi apareix l'església de Santa Creu depenent de l'església de Santa Maria d'Olost (el 1878 esdevindrà parròquia independent). Cap el 1733 es va construir una nova església, la que hi ha avui, uns metres apartada de l'antiga. L'edifici, poc característic, comprèn una sola nau. A principis d'aquest mateix segle, es va començar a formar el poble.\nSant Adjutori-vista 493 vegadesNovembre 2008 (Olost). Situada a 623 metres d'altitud, es va acabar de construir el 1717. Consta de la capella amb uns grans contraforts a la paret lateral, i la casa dels ermitans amb un petit campanar d'espadanya situat al seu darrera. Domina tota la vall i, per això, des d'allà es pot contemplar una excel·lent panoràmica del poble.\nSanta Eulàlia de Pardines-vista 501 vegadesSetembre 2008 (Prats de Lluçanès). Esmentada ja el 944 dins la demarcació del castell d'Oristà, aviat passà al domini dels senyors de Lluçà. Per la seva importància li foren unides el 1435, en qualitat de sufragànies, les antigues parròquies de Sant Vicenç de Prats i de Sant Andreu de Llanars, que se n'independitzaren el 1787. La gran església és un edifici entre barroc i neoclàssic bastit en 1790-1809, amb la rectoria adossada.\nSant Agustí de Lluçanès-vista 489 vegadesMarç 2009. La parròquia de Sant Agustí de Lluçanès, ara sota la dependència de la Parròquia de Sant Boi de Lluçanès, existia ja el 905 quan és citada en l'acta de consagració de Santa Maria de Lluçà com a sufragània seva. L'església fou refeta al segle XI i ampliada amb capelles laterals i un portal nou vers el 1731; destaca el campanar, originàriament d'espadanya, entre d'altres elements que conserven la bellesa del romànic; es troba al peu de la carretera de Sant Quirze a Berga, prop del mas el Grau.\nSant Amanç de Pedrós-vista 516 vegadesGener 2009 (Santa Maria de Merlès). Romànica del segle XII, es té constància d'ençà de 982 quan forma part del terme del Castell d'Oristà. Al segle XIV consta com a sufragània de Santa Maria de Gaià, i a partir de 1878 de Sant Pau de Pinós. Sense culte des de 1936.\nSanta Margarida de Vilaltella-vista 497 vegadesDesembre 2008 (Perafita). Originalment era una construcció romànica del segle XI o principis del XII, d'una sola nau, de planta gairebé rectangular i amb un absis semicircular a la banda de llevant. Els murs actuals són encara els primitius romànics fins a dos metres d'altura i amb grans cotraforts en una banda. La resta fou construïda posteriorment, des de l'any 1988, apareix un nou temple ben restaurat.\nSanta Maria de Pinós o de Ginebret-vista 632 vegadesGener 2009 (Santa Maria de Merlès). Ermita romànica del segle XI-XII sufragània de Sant Pau de Pinós. La capella està situada prop de la casa anomenada Ginebret, i no gaire lluny del lloc on s'aixecava el castell de Pinós.\nSanta Maria de Pinós o de Ginebret-vista 473 vegadesGener 2009 (Santa Maria de Merlès). Interior de la capella.\nSanta Maria de Lluçà-vista 530 vegadesNovembre 2008. Després de la desaparició dels antics retaules a causa de la guerra de l'any 1936, a partir del 1967 es portaran a terme les obres de neteja i restauració per retornar a l'església la primitiva dignitat romànica.\nSanta Maria d'Olost-vista 487 vegadesNovembre 2008. Les dimensions de l'església i els dos campanars idèntics, de torre octogonal, han donat a l'edifici una peculiaritat especial.\nSant Andreu de Llanars-vista 659 vegadesSetembre 2008 (Prats de Lluçanès). Antiga parròquia citada l'any 1034. L'actual edifici, del segle XII, és una petita joia romànica en la que destaca una torre-campanar aixecada sobre la façana de ponent.


Ofertes de feina: qui vol treballar al padel ?\nbenvinguda / NOTÍCIES / Ofertes de feina: qui vol treballar al padel ?\nNOTÍCIESOfertes de feina de padel\nequip Padel Maig Març 16 2022 Març 16 2022\nT’apassiona padel i somies amb poder treballar en aquest sector. Una d'aquestes ofertes de feina pot ser per a tu!\nNGTV Experience busca un desenvolupador de negocis autònom\nL'empresa lionesa busca un nou soci per desenvolupar ràpidament la seva activitat (Futbol i esports de raqueta) a la zona Nord/Oest. A més, NGTV també busca un intern en màrqueting.\nSi aquestes posicions us interessen, no dubteu a consultar els detalls a continuació.\nNGTV – Desenvolupador empresarial\nGestor de botiga professional a La French Touch Academy\nAmb seu a la bonica ciutat de Cap d'Agde, la French Touch Academy busca un Gestor de Pro Shop per gestionar el desenvolupament de la botiga dins del Centre Internacional de Tennis.\nEs requereixen bones habilitats de vendes, coneixements de productes i un bon nivell d'anglès per comunicar-se.\nMés informació: Gestor de botiga professional - FTA\nEntrenador de Padel a la Rafa Academy Kuwait\nEts un entrenador de padel i no tens nostalgia? Aleshores, aquesta oferta us pot agradar.\nL'Acadèmia Rafa està buscant un entrenador de padel a la ciutat de Kuwait City. Bon nivell de padel i anglès necessari.\nMés informació: Entrenador de padel a la Rafa Academy Kuwait\nResponsable del centre a Urban Padel (Evry-Courcouronne)\nAquest nou centre dedicat a padel properament obrirà les seves portes just al costat del Futbol Urbà.\nEn aquesta ocasió, la direcció busca el seu proper Responsable de Centre per fer-se càrrec de l'animació i gestió del complex, però també de tot el màrqueting, l'organització d'esdeveniments i la supervisió de padel.\nSi t'apassiona padel, no us demoreu i consulteu ara els detalls d'aquesta oferta.\nResponsable del centre a Urban Padel\nComençar des de Premier Padel Major d'Itàlia!


Case Vacanza Teulada Teulada Itàlia - Ofertes d'hotels amb els MILLORS DESCOMPTES EN LÍNIA\nLoc. Tuerra , Teulada, Teulada, Itàlia, 9019 - Molt bona ubicació - Veure al mapa\nMés informació sobre Case Vacanza Teulada\nTant si es tracta d'un viatge de plaer com si és de negocis, Case Vacanza Teulada és una elecció d'allotjament magnífica quan visiten Teulada. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Case Vacanza Teulada asseguren una estada plaentera als seus clients. Habitació familiar són només algunes de les comoditats que fan que Case Vacanza Teulada sigui diferent dels altres hotels de la ciutat.\nL'ambient de Case Vacanza Teulada es reflexa en cada habitació. aire condicionat, calefacció, escriptori, aparell de televisió, TV satèl•lit/cable són només algunes de les comoditats a la vostra disposició. L'hotel ofereix moltes oportunitats d'oci úniques, com jardí. Les seves instal.lacions de primera i una situació excelent fan de Case Vacanza Teulada la base perfecta per a gaudir de la seva estada a Teulada.


Barcelona només té 30 cendrers al carrer per aplicar la llei antitabac\nMarc Santín28.11.2005 - 01:52h\nEls comerciants del centre de la ciutat n’instal·laran al Nadal. Les burilles suposen un 60% de les deixalles recollides als carrers.\nUn dels cendrers que s’han instal·lat als carrers de Badalona a principis de mes.\nJordi Soteras / Arxiu\nTrenta cendrers públics és tot el dispositiu de Barcelona, a hores d’ara, per afrontar la instauració de la llei antitabac el gener. Formen part d’una campanya del 2004 i es troben acoblats a les papereres de les parades d’autobús de plaça Catalunya, Ronda Sant Pere i Ronda Universitat.\nActualment, les burilles constitueixen un 60%, aproximadament de les deixalles que hi al carrer, xifra que augmentarà amb la prohibició de fumar al lloc de treball i a molts bars i restaurants. Aquest desplegament resulta pobre si tenim en compte que, segons l’Agència de Salut Pública, un 30% dels barcelonins (aproximadament 550.000) són fumadors.\nAixò suposa un cendrer per cada 1.250 fumadors, sense comptar els turistes del centre de Barcelona. Per si fos poc, només al districte de Ciutat Vella, al voltant del qual han instal·lat els cendrers, hi trobem uns 300 comerços amb llicència per vendre tabac i articles de fumadors, tal com indica un informe de la Fundació Barcelona Comerç.\nProva a Portal de l’Àngel\nL’únic projecte per prevenir l’augment de burilles al carrer és un acord al qual han arribat l’Ajuntament i l’àrea comercial Barnacentre per instal·lar cendrers, com a prova pilot, a la zona del Portal del Àngel.\nAquest dispositiu, que va demanar aquest eix comercial per al Nadal, encara no s’ha iniciat i els botiguers de la zona desconeixen si es portarà a terme. Maria Lluïsa Coll, gerent de Barnacentre, creu «que la mesura es farà aviat» i espera «que la gent s’acostumi a usar els cendrers i demostrin que la seva col·locació és un encert».\nA part d’això, les úniques iniciatives de l’Ajuntament han estat una campanya per repartir 250.00 cendrers de butxaca, el 2004, i recomanar als ciutadans que apaguin les cigarretes per tirar-les a una de les 20.000 paperes que hi ha a Barcelona.\nBadalona és un model a seguir\nL’Ajuntament de Badalona va ser pioner a Espanya en aquesta matèria. En una primera fase, s’han instal·lat 50 cendrers a la via pública i hi ha previstos 50 més el proper any. Es troben situats a les parades d’autobús amb més afluència i als edificis públics del centre. L’èxit d’aquesta iniciativa ho demostra el fet que algunes empreses privades, com els supermercats Del Rio, han decidit instal·lar cendrers, pagant ells mateixos els 50 euros que costa cada un.


05/25/2019 05:36:36 PM\nLet's Wo+Men: un projecte esportiu per trencar barreres de gènere i de manca de confiança\nAjuntament, Diputació de Barcelona i UE Santboiana col·laboren en la iniciativa\nSant Boi ha posat en marxa un programa de promoció esportiva pensat per desenvolupar habilitats i transmetre valors en el món de l'esport femení i masculí. Let's Wo+Men és una iniciativa de la Diputació de Barcelona i l'Ajuntament que compta amb la col·laboració de la Unió Esportiva Santboiana.\nGràcies a aquest programa, 80 nens i nenes dels equips de rugbi sub-12 i sub-16 de l'entitat participen durant quatre mesos en tallers formatius on s'incideix en valors com la paciència, l'empatia, la sensibilitat, la vulnerabilitat, la força, la perseverança o el lideratge.\nLet's Wo+Men entén aquests valors com a qualitats que cal transmetre tant als nens com a les nenes, que són útils tant per a la pràctica esportiva com per a la vida i que ajuden a crear referents per a la comunitat.\nL'objectiu de Let's Wo+Men és trencar barreres de gènere i prevenir riscos com la pressió de l'èxit, el culte a la imatge, el bullying , la hipersexualització o l'abandonament de la pràctica esportiva, un fenomen que provoca altes taxes de sedentarisme.\nSant Boi de Llobregat és un dels 3 municipis catalans on es du a terme el programa Let's Wo+Men. La iniciativa combina dues prioritats: aprofitar el potencial dels nens i de les nenes i fomentar la pràctica esportiva com a instrument de salut , benestar i cohesió social.\nLet's Woman 2.jpg


Potenciana de Villanueva - Viquipèdia, l'enciclopèdia lliure\nsanta Potenciana de Villanueva de la Reina\nTalla de la santa\nEsglésia de Villanueva: relíquies desaparegudes en 1936\n1636, culte confirmat , Jaén per Baltasar de Moscoso de Sandoval, bisbe de Jaén\nVillanueva de la Reina, El Batanejo\nTeixidora, visqué com a "emparedada"\nPotenciana de Villanueva (Villanueva de la Reina, Jaén, s. XV - s. XVI?) fou una dona, teixidora, que va viure retirada com a eremita. És venerada com a santa per l'Església catòlica.\nSe sap molt poc de la vida de Potenciana, i ni tan sols es pot assegurar en quina època va viure. Sabem del cert que fou una dona senzilla, que visqué pobrament fent l'ofici de teixidora i fent vida eremítica retirada a una cambra vora l'ermita de Los Santos de Villanueva de la Reina, vora el Guadalquivir, en un edifici conservat avui i anomenat Batán. Hi visqué i morí amb fama de santedat, possiblement al segle xv o XVI, ja que quan comença el procés de confirmació del culte, en 1628, encara hi ha testimonis que diuen haver vist el teler on treballava la santa; a més, en aquesta època no era estranya la reclusió voluntària d'algunes dones beates.\nEn morir, fou sebollida a l'església de Los Santos i rebé la veneració dels habitants de Villanueva i la seva comarca.\nEl prior del poble Juan Acuña del Adarve va iniciar el procés de confirmació del culte. En 1628 se n'obrí el sepulcre i les relíquies foren portades a Villanueva mentre es construïa una nova ermita; algunes se n'enviaren a Andujar i la catedral de Jaén. En 1636 se n'oficialitzà el culte per decret del bisbe Baltasar de Moscoso de Sandoval, i fou canonitzada en 1638 durant el papat d'Urbà VIII.\nLes relíquies s'instal·laren a la nova ermita el 15 d'abril de 1640, però anys després, pel temor que una crescuda del riu les posés en perill, foren novament portades a l'església de Villanueva, on restaren fins que el 1936, durant la Guerra civil espanyola, foren profanades i llençades al riu, on es perderen definitivament.\nA la terra del voltant del sepulcre se li atribuïren propitetats miraculoses, especialment contra les febres palúdiques, que eren freqüents a la regió.\nLa romeria de Santa Potenciana es du a terme a Villanueva el segon cap de setmana de maig, anant del poble al llogarret d'El Batanejo i portant en processó la imatge de la patrona. En arribar s'hi fa un dinar i a la tarda la processó torna fins a l'església.\nEl temps va esborrar els detalls de la seva biografia i es començaren a elaborar llegendes que volien explicar-la d'una manera més "heroica". Se'n conservava el sepulcre i la memòria que havia estat una teixidora pobre que vivia vora l'església. En viure voluntàriament reclosa i sense sortir de la seva cambra era, com es deia llavors, una emparedada. Amb el temps, el terme es va interpretar malament i es va pensar que Potenciana havia mort martiritzada i que havia estat emparedada expressament perquè hi morís. La llegenda transmesa del martiri, per fer-lo possible, traslladava la santa a èpoques remotes i sota domini musulmà, de manera que tingués lògica aquesta mort: així, se situava en el Califat, cap als segles IX-X, o més tard, però abans de la conquesta cristiana.\nAixí, la versió popular diu que era una jove teixidora d'època mossàrab i que, per no renegar de la seva fe cristiana, fou torturada pels musulmans i condemnada a morir emparedada. La imatge de l'església de Villanueva, que es treu anualment en processó, la representa amb palma de martiri.\nNo obstant això, enlloc no consta que fos màrtir i l'ofici del seu culte és de "communi virginum non martyrum".\n↑ Isabel la Catòlica emet un privilegi en 1481 concedint l'exempció de pagament d'alguns impostos "a cualesquiera emparedadas de cualesquiera ciudades, villas y lugares de nuestros Reynos".\n↑ Eren dones laiques, solteres o vídues, que no feien vots religiosos, però vivien com si els haguessin fet. Dones humils, en no tenir la dot per entrar en un convent, es retiraven i treballaven teixint per guanyar-se la vida sense trencar el retir voluntari.\nTextos amb l'informe d'Alonso Medina Arellano sobre la historicitat de la santa.\nObtingut de «https://ca.wikipedia.org/w/index.php?title=Potenciana_de_Villanueva&oldid=18231298»\nLa pàgina va ser modificada per darrera vegada el 13 març 2017 a les 13:39.


Albert Muñoz | dissabte, 11 d'abril del 2015, a les 11.01\nLa columna de fum es podia veure des de diversos punts del Poblenou. (vídeo albert) Era l'incendi d'un autobús de TMB que cremava amb força dins d'un dels túnels de les rondes, el del Parc del Poblenou. Els bombers van rebre l'avís prop de les onze de la nit i s'hi van desplaçar dotze dotacions per extingir les flames i ventilar la zona. L'incident també va obligar a tallar la circulació entre les sortides 22 i 24 en els dos sentits de la ronda, unes afectacions que han continuat aquest matí però amb menys mesura, entre les sortides 23 i 24 i només en sentit Llobregat. Això s'ha fet notar sobretot als carrers del voltant, com el passeig de Garcia i Fària, on s'han produït llargues cues. "Sólo sé que han cortado la salida del Poblenou y aquí estoy, tengo que ir a trabajar y llevo des de las 9.15." "Hi ha molta cua i ens han fet sortit i anar per aquesta avinguda fins a la propera entrada." "Està tot tallat, tot aturat i hem hagut de sortir pel lateral." "A dos quarts d'onze la circulació en el dos sentits de la ronda del Litoral ha quedat restablerta. Això sí, en sentit Llobregat el pas del trànsit ha estat molt dens perquè al túnel on s'han produït els fets, només s'hi podia circular a 40 quilòmetres per hora." Les flames han deixat inutilitzat el sistema elèctric i les càmeres de seguretat del túnel i els tècnics treballen per solucionar-ho. Pel que fa a l'incendi, se'n desconeixen les causes, però el foc no va provocar ferits ja que l'autobús viatjava sense passatgers i el conductor va poder sortir a temps del vehicle.\nL’autobús circulava en sentit Llobregat pel túnel de la ronda del Litoral que hi ha a sota el Parc del Poblenou. No duia passatgers, només el conductor que tornava amb el vehicle a cotxeres i que ha pogut abandonar-lo abans que s’hagi començat a cremar. Els serveis sanitaris l’han atès “in situ” per la inhalació de fum. Ha patit una intoxicació lleu.\nEn un principi, la policia ha rebut l’avís i ràpidament han tallat la ronda entre els accessos 23 i 24 en tots dos sentits per evitar que altres vehicles s’apropessin a l’incendiat. Una dotzena de dotacions dels Bombers de Barcelona han treballat en l’extinció de l’incendi i la ventilació de la zona.\nEl fum negre s’ha estès pel túnel i n’ha sortit per les boques i les xemeneies de ventilació. Alguns veïns han sentit explosions a dins. La Guàrdia Urbana i els Mossos d’Esquadra han acabat ampliant el tall de trànsit fins a la sortida 22 i han buidat de vehicles tota la zona, davant del risc d’intoxicació pel fum negre que arribava a la superfície. L’olor s’ha deixat sentir a bona part del barri del Poblenou.\nDurant la nit, l’autobús ha estat retirat de la ronda i els bombers han estat treballant en l’adequació de la via després de l’incendi. La instal·lació elèctrica dins del túnel ha quedat molt malmesa i, ara com ara, en una part del túnel encara no funciona la il·luminació del vial en sentit Llobregat.\nEl tram afectat en aquest sentit, entre els accessos 24 i 23, s’ha reobert a quarts d’11 d’aquest dissabte. Fins a aquesta hora, els cotxes eren desviats pel passeig de Garcia Faria, que -igual que anit- ha tornat a registrar algunes retencions.\n— autobús — Bombers de Barcelona — incendis — ronda del Litoral — TMB — trànsit\nCremen tres cotxes estacionats en un pàrquing privat de Pere IV\nReallotjada una persona després d’un incendi en un pis a l’Eixample\nTMB dóna més d’un miler de contenidors de documents a l’Arxiu Municipal Contemporani\nCues quilomètriques a l’AP-7 en l’inici de l’operació tornada\nIncendi en un pis de la travessera de les Corts\nAlfred Bosch planeja soterrar les rondes i convertir-les en espais d’ús ciutadà\nL’L5 del metro manté afectacions entre Cornellà i Vall d’Hebron, després del descarrilament


PASTORAL OBRERA DE BARCELONA: 20è ANIVERSARI DE L'EQUIP DE PASTORAL OBRERA DE BADALONA\n20è ANIVERSARI DE L'EQUIP DE PASTORAL OBRERA DE BADALONA\nA les 10 del matí la Fina i la Montse rebien els assistents a l’entrada de l’Ateneu de Sant Roc que s’anaven acumulant per moments mostrant en animada conversa l’alegria d’un nou retrobament. En el Pati, el Salva ja ho tenia tot preparat per cuinar en el seu moment les paelles. En la sala gran de la reunió una exposició de 40 cartolines farcides de documents i fotos mostrava algunes de les activitats realitzades en els 20 anys d’història de l’EPO. En una taula lateral es podien consultar diverses publicacions que l’Equip de Pastoral Obrera ha editat i difós al llarg d’aquests anys, i més en concret el llibre que recull la seva història i que porta per títol Vint anys de compromís obrer i espiritualitat cristiana. Al fons de l’escenari una gran pancarta recordava el motiu de la trobada.\nAmb goig i esperança renovada 12 de març de 2016 hem celebrat el nostre 20è aniversari. Els membres de l’EPO - Fina, Antonio, Isidre, Lídia, Amàlia, Elena, Alberto, Miquel i Emili - hem estat acompanyats pel Delegat de Pastoral Obrera de Barcelona Pepe Rodado i la secretària de l’entitat Èrika Fabregat, i pel Delegat de Pastoral Obrera de Terrassa, Pepe Baena, que fou en aquella primavera de 1996 un dels iniciadors de l’EPO de Badalona. També d’amics i amigues pertanyents a les parròquies de Sant Roc, Sant Antoni de Llefià, Santa Clara de Morera, Capella de la Salut Alta, Sant Adrià, de moviments apostòlics obrers ACO i GOAC, de religioses de Lestonnac, de Jesús Maria, de la Sagrada Família, de rectors de parròquies i capellans obrers.\nUna gran alegria ens ha produït la presència i l’acompanyament en aquesta trobada de sindicalistes i militants obrers històrics de la ciutat i de fora que sempre ens han fet costat, molts dels quals van ser ponents de les xerrades realitzades per l’EPO, com Adoni González, Joan Rico, Xavier Becerra, Ernestina Ròdenas, Salva Figuerola, Esteve Corbera, Juanje Guerrero, Quim Cervera; de persones que van realitzar el Curs de Formació per al Compromís Social; de membres d’entitats culturals com Associació Cultural El Pedrís i del propi Ateneu de Sant Roc amb els quals, juntament amb l’Institut Pau Gargallo, l’AAVV de Morera i l’Orfeó Badaloní, vam tirar endavant el “Projecte Haissa” per recuperar l’escultura dedicada a les obreres i l’obrer morts en l’incendi de la fàbrica tèxtil del mateix nom. Altres amics i amigues provenien de ciutats i pobles propers com Barcelona, Cornellà, Sant Adrià de Besòs, Hospitalet, Terrassa, Santa Coloma de Gramenet, Teià, Mataró i Badia del Vallès. Un record especial vam tenir pels amics malalts i pels que ja ens han deixat: el bisbe Joan Carrera, la Roser Hernández, l’Enric Grasses, el José Antonio González, el Dani Sabater,...\nA l’acte es va fer present l’Alcaldessa de Badalona, Dolors Sabater, que va dirigir unes paraules als assistents valorant la tasca feta per l’Equip de Pastoral Obrera, els valors cristians que l’inspiren i encoratjant-lo a seguir actiu en el compromís per fer una Badalona més justa, acollidora, igualitària i fraterna. També la Fàtima Taleb, Regidora de Participació Ciutadana i Convivència, primera dona musulmana regidora de l’Ajuntament de Badalona, recordà en la seva intervenció la seva inicial participació en l’EPO que la va empènyer en el seu compromís social. Hi foren presents igualment el regidor Oriol Lladó, primer Tinent Alcalde de l’Ajuntament i responsable de l’àmbit Badalona Habitable, i Marcel Mauri, Cap del Gabinet d’Alcaldia i Comunicació.\nEn la primera sessió es va fer memòria històrica d’aquests 20 anys de tasca formativa, social i evangelitzadora resseguint les imatges de l’audiovisual elaborat amb motiu de la publicació Vint anys de compromís obrer i espiritualitat cristiana, amb aportacions i testimonis dels assistents. Després d’un descans reparador es va entrar en el debat sobre com llegim el moment històric actual i els valors que ens han de seguir acompanyant en la lluita per fer un món millor. L’amic Quim Cervera ens ha elaborat un resum ordenat i completíssim de les aportacions i reflexions fetes pels assistents que adjuntem en un annex final.\nSeguidament va tenir lloc el dinar de germanor amb un aperitiu i dues paelles d’arròs cuinades amb molt d’amor per l’amic Esteve Tortajada. En l’estona de sobretaula que seguí el seu fill Lot ens va oferir diverses caçons del seu extens repertori, contagiant-nos del seu missatge i del sentiment i la tendresa en què les interpretava.\nVoldríem deixar constància del nostre agraïment a totes i tots els assistents i a totes i tots els que ens heu acompanyat en aquests vint anys d’acció evangelitzadora i transformadora. Una gratitud enormel per a l’Ateneu de Sant Roc que amb tant d’afecte ens ha acollit sempre i de forma especial en aquesta celebració. Esperem que aquesta trobada ens doni força per continuar seguint les passes de Jesús de Natzaret sempre al costat dels treballadors i treballadores de la nostra ciutat i del món.\nEls membres de l’Equip de Pastoral Obrera de Badalona en nom de tots els assistents ens adherim a la denúncia feta per les entitats d’acció social de l’Església que rebutgen l’acord subscrit entre la Unió Europea i Turquia per a retornar els refugiats, i animem a totes les persones de bona voluntat a denunciar aquesta situació indignant i a tenir una actitud de solidaritat activa en favor de tots els germans i germanes que fugen de les guerres i/o de la fam. Entre altres coses diu el document:\n“... la imagen de una Europa de los mercaderes vuelve a emerger como escandaloso colofón a la larga serie de acciones caóticas, confusas y represivas que en los últimos meses vienen adoptándose contra los refugiados en la Frontera Este.\nInvitamos a la comunidad cristiana y a toda la sociedad a expresar su rechazo inequívoco a este acuerdo, que condena a todos esos seres humanos —mujeres y niños en su mayoría— a ver cercenados sus anhelos de libertad”.\nA través del link http://www.oxfamintermon.org/es/accion-humanitaria/emergencia/stop-acuerdo podeu accedir al document complet.\nBadalona, 12 de març de 2016\n20 ANIVERSARI DE L’EQUIP DE PASTORAL OBRERA DE BADALONA I SANT ADRIÀ\n12 març 2016. Ateneu Sant Roc de Badalona\n1. Lectura que fem del moment històric actual\n- Estem passant d’una lectura europea de la realitat social, a una pluralitat de lectures, procedents d’altres cultures, cosmovisions i religions de l’anomenat “tercer món” . Sortim de l’eurocentrisme i anem vers el diàleg intercultural i hem d’escoltar què diuen, com llegeixen la realitat els marroquins, els pakistanesos, etc.\n- Estem no en una etapa de canvis, sinó en un canvi d’etapa, en una nova era”:\nDe canvis tecnològics, científics, laborals, dels mitjans de comunicació,...\nQue tenen efecte en les classes socials: en sorgeixen de noves, i les tradicionals entren en una dinàmica de transformació.\nEl sistema capitalista s’ha fet l’amo del món, i no té alternativa ni real, ni teòrica. Hem entrat en la globalització econòmica.\nAixò altera els partits polítics: “via-crucis” en els partits, conflictes, tensions, coalicions diverses, noves formacions polítiques,...\nEs produeixen també canvis de valors: crisi i pluralitat cultural i religiosa...\nTot plegat afecta en desorientacions, pors, aprenentatges, recerques, a vegades de seguretats (fonamentalismes...)\nHi ha elements que moren i elements que naixen, tant en el pla econòmic, com polític, cultural religiós i eclesial.\nPer això esdevenim a la vegada “ploraneres” que fem el dol del que es mor i necessitem recursos psicològics per afrontar-ho, i també esdevenim “llevadores” del que neix de nou, que encara no sabem com serà, i que ens dóna esperança, i en aquest sentit hem d’estar atents i escoltar als joves.\n- El sistema capitalista és assassí, com observem en:\nEn els suïcidis que es donen que no suporten la pressió laboral, social...\nEl refús a l’entrada d’immigrants, la xenofòbia..., que ens avergonyeix, ens indigna i cal denunciar.\nEls acomiadaments i els treballs precaris, l’atur...\nL’augment de la desigualtat i de la pobresa\nL’individualisme que “mata” la vida comunitària i les relacions humanes.\nLes guerres a diferents llocs del planeta (negoci de les armes).\nLa crisi ecològica.\nEn el món cada cop hi ha més persones i es va desertitzant (es fa petit el món).\nLa informació és “un mirall trencat”: arguments i contra-arguments, no sabem a qui creure, davant de tanta desinformació, no sabem què és el que passa realment, se’ns amaga informació; la robòtica al servei de qui es posa? i de què?\n- Estem en una democràcia segrestada, en la que sembla que l’alta banca i les grans empreses multinacionals, ja no hi creguin, la manipulin, l’utilitzin al seu servei, reduint-la i adulterant-la i no deixant que es desenvolupi i esdevingui més participativa.\n- La classe obrera segueix existint i ens preguntem:\n¿Es pot parlar de classe obrera? Notem que és millor el terme obrer, que no pas “empleat”, o “productor”.\n¿Qui representa les mestresses de casa, els aturats, els de l’economia submergida,...?\nHem lluitat pels drets, pels sous i en part hem perdut drets i sous.\nCaldria cercar camins de coordinació de tots els moviments a favor de la classe obrera, i utilitzar els recursos tecnològics que tenim.\n- La consciència de classe obrera\n¿Qui és considera classe obrera avui?\n¿Els joves es senten obrers? Alguns el terme “obrer” el veuen “antic” i diuen que hem de canviar de mentalitat.\nHi ha apatia i passivitat en els capes treballadores: joves que no es mouen gaire, potser perquè encara viuen massa bé i ja s’ho trobaran. Altres es mouen amb noves formes organitzatives, amb força creativitat, i potser imaginaran un altre sistema...\nI cada cop hi ha més consciència que s’estén a partir de les “esquerdes” que el mateix sistema capitalista té. Per una part no pot solucionar ni la desigualtat, ni la depredació de la natura, dos de les qüestions més importants del planeta, ja que està recolzat sobre elles, i les reprodueix per la necessitat del mateix sistema. Per altra part les “esquerdes” que l’acció del moviment obrer i la dels moviments socials li anem creant.\nHi ha resistències als canvis que es produeixen en els moviments socials, en els partits. Ens caldria ser més flexibles. Hem d’acceptar que les condicions de vida canvien, no podem viure com en temps “d’eufòries econòmiques”, ja que el model “occidental “ no es pot reproduir a tot el món, i per això cal afrontar una economia sostenible, i a la vegada avançar en el repartiment de la riquesa que acumulen uns molts pocs en el món.\nNo ens hem de culpabilitzar més del compte, ja que som més víctimes que causants de la situació.\nEncara ens manca un pensament madur, que aglutini i globalitzi tot el que es va analitzant i pensant, també falta elaborar una utopia que engresqui i mobilitzi, i una coordinació de tots els moviments socials de protesta.\n- La gent gran:\nSosté moltes de les associacions, entitats, fundacions, moviments socials, parròquies, moviments eclesials, iniciatives diverses...\nSeguirà creixent el nombre de persones grans i cada cop es faran més grans i poden durar fins els 100, anys i més endavant fins els 120 anys (diu la demògrafa Anna Cabré).\nPer tant no hem de tenir nostàlgia ni enyorança de la nostra època de joves, o tenir “enveja” o preocupar-nos massa dels joves d’avui si estan en les nostres accions o no.\nHem de trobar el nostre paper, saber transmetre la nostra experiència, recolzar i també seguir actuant (no “tirar la tovallola”).\nHem sembrat una llavor i hem de tenir esperança que anirà creixent i de fet anem veient com van sorgint “fruits” (alcaldesses d’esquerres en moltes poblacions, nous moviments socials, cooperativisme, associacions i fundacions de caire social...).\n2. Valors amb els que volem continuar creixent com a persones i com a societat.\n- Els valors de la tradició i moviment obrer: generositat, solidaritat, fraternitat, el compartir, l’estar per l’altre, sentit de col·lectiu, alliberament, acció, participació, justícia social, pau, dignitat,...\n- Seguir esperançats.\n- Creure en el valor de les petites accions, gests, que cada dia es fan per part de molta gent: Hi ha molt “volum” d’estimació en tot el món.\n- Creure i confiar en els joves que se’n sortiran.\n- Creure i confiar en la gent, que té ganes, que actuen, fan passos alliberadors, amb la gent gran que segueix aportant, etc.: confiança en l’esser humà.\n- Viure l’estil de Jesús, que ens fa feliços, que implica:\nConfiar amb les persones, amb la seva força interior espiritual (“la teva fe t’ha salvat”).\nConfiar en Déu, que ens estima i ens es fidel.\nSeguir cooperant en la construcció del regnat de Déu (de justícia, pau, llibertat, amor...) en el món i a dins nostre.\n3. Propostes per seguir endavant.\n- Passar de l’anàlisi i de la indignació a l’acció col·lectiva transformadora (manifestacions, signar manifestos...).\n- Combatre les causes i no sols actuar amb mesures pal·liatives.\n- Recolzar experiències humanitzadores i col·laborar amb les incitatives ja existents.\n- Crear espais de diàleg, de trobada que ajudin a la presa de consciència.\n- Repartir el treball.\n- Ensenyar als nostres fills, nets i a les persones del nostre entorn, les nostres experiències d’acció, la nostra consciència, els nostres valors, la nostra esperança.\n- Potenciar els equips de Pastoral Obrera i crear-ne de nous en altres indrets i procurar que l’Església els reconegui, valori i els recolzi (seguint el bisbe de Roma Francesc).\n- Fer una denúncia en nom de l’ EPO sobre el tancament d’Europa en quant a acollir els refugiats i immigrants.\nPublicat per Delegació POB a 12:59\nEtiquetes de comentaris: Comunicats, Equip Pastoral Obrera, Església, Formació, Pastoral Obrera\nAnònim 16 de març de 2016, a les 21:20\nMoltes Felicitats i Andavant !!\nLa lluita continua,dia a dia ,al costat del mon obrer,Evangeli encarnat en mig del Poble de Deu.


Canvi de pell: de maig 2010\nAplicació de les 4 R: El cas Nespresso\n(1.- Ho sap tothom: fa molt pocs anys la casa Nestlé va decidir llençar al mercat un café que no fos el seu conegut cafè-soluble, sinó un cafè-cafè. Va crear unes capsuletes portadores del cafè que només podien fer-se servir en unes determinades màquines-cafeteres que també comercialitzen ells. I les tals màquines només es poden fer servir amb les capsuletes. Les capsuletes són d'un sol ús. Aquest tinglado es diu Nespresso. Un producte, doncs, que lliga de mans i peus el consumidor.\nHi ha qui diu que ha tingut èxit perquè el cafè resultant és boníssim. Hi ha qui diu que el cafè té gust de nescafé soluble, però que resulta tot molt net.)\n(2.-La companyia Nestlé té en el seu historial una taca que me la fa antipàtica. Va ser acusada de repartir gratuïtament llet en pols a maternitats africanes perquè així es retirés la llet materna i les mares, al cap d'unes setmanes quan se'ls acabés la de regal, es veiessin obligades a comprar la llet Nestlé. Aquí hi ha un article -del 2002- que ho explica, i aquí hi ha una propaganda de la Nestlé sobre la seva acció benèfica a l'Àfrica. Us donem, doncs, dos documents contraposats.)\nLes 4 R aplicades al cas Nespresso :\nPrimera R, repensar\nSi repenséssim la qüestió, ni que fos una mica, demanaríem que el Nespresso estigués prohibit (com a mínim) per la Constitució!!\nSeriosament, però sarcàstica: quan veig la quantitat de gent al meu voltant que té cafeteres Nespresso, penso que ja no sabíem què regalar-nos (a tots els qui conec, els hi han regalat).\nSi em posés en pla bíblic diria que no s'ha de temptar la ira de Javeh, que la crisi era una crisi anunciada.\nEn pla moral diría que no cal continuar per la cursa d'obstacles que suposa fer-nos regals sorprenents (perquè de tenir, ja tenim de tot). S'haurien d'obrir concursos d'idees a propòsit de regals sostenibles i posar de moda els regals eteris o efímers, que fessin efecte, que demostressin afecte, però que desapareixessin deixant just un perfum a l'aire: aprendre's un poema i recitar-lo, fer unes postres, tocar una cançó amb una guitarra, oferir un massatge...\nI una reflexió en pla ètic i estètic: els dos locals per on passo i on venen els Nespresso estan muntats com catedrals de l'estètica dels Escollits. No sé si ho sabria explicar...\nLa decoració del local, el color negre, l'austeritat de línies rectes, els vestits tipus Armani dels dependents, les veus baixes, el silenci de la cua que fan els Elegits, els colors finets i metal.litzats de les capsuletes, el cafè gratuït que s'ofereix al client un cop ha pagat...\nPer avui ja hem repensat prou.\nAra, la segona: reduir\nEl Nespresso multiplica per bastant el consum de recursos naturals per produir una tassa de cafè: una càpsula metàl.lica (no estic segura si es tracta d'alumini) de color per a cada cafè en lloc d'un paquet de paper de plata per a, posem, 20 tasses (no només augmenta el consum de recursos naturals, sinó el consum de la butxaca: 30 o 35 cèntims la càpsula -tot i que defenso que cada u es gasti els seus diners amb el que li sembli-.).\nResumint, el Nespresso no ha vingut a reduir sinó a augmentar.\nLa tercera R: reutilitzar\nAl youtube he trobat un video d'algú que reutilitza les càpsules. Les buida, les renta les omple de cafè (normal), les tornar a tapar amb un papel de plata i, au!, a la màquina un altre cop. A sota hi ha un comentari: Y para qué se ha comprado una Nespresso, qué cutre!\nL'altra reutilització és la de la bijuteria. Quins colors tan bonics i variats! Què se'n podria fer? Han aparegut arracades, penjolls, collarets, braçalets, anells... variadíssims. Algú em va dir que fins i tot hi havia qui n'havia fet una cortina! O la decoració de l'arbre de nadal!\nHe constatat que, a aquest blog, la majoria de persones que hi han entrat per mitjà del Google ha utilitzat la paraula Nespresso i alguna altra relacionada amb la joieria.\nA Canvi de pell també hem reutilitzat Nespressos per fer joietes, tot i que hem seguit la línia de transformar les càpsules al màxim, que la procedència es noti al mínim. Aquesta dissimulació la fem tant per raons estètiques, com perquè ens fa una mica de ràbia haver cedit a l'encantari d'una empresa que té la taca que hem explicat a Preliminars 2.\nAnem a la quarta: reciclar\nFa cinc o sis mesos va córrer la veu que les botigues Nespresso recollien les càpsules velles, per reciclar-les (si cliqueu veureu un curt video promocional de la mateixa Nespresso sobre el programa de reciclatge). Els compradors podien dur les velles en una bossa i els les agafaven.\nDe totes maneres, es veu que de la mateixa manera que les recullen, les reparteixen. És a dir que hi va un client, en compra de noves i els demana si li poden donar càpsules usades per... fer treballs manuals a una llar de vells, fer cinturons o el que sigui; li diuen que no faltaria més i n'hi donen una bossa plena. Això, que resulta molt adequat per a qui en vol fer alguna cosa, es veu que és absolutament contrari a la idea del reciclatge, que té com una de les seves premisses Reunir i no Dispersar. La persona que m'ho va comentar em va dir: Això vol dir que fan una campanya de recollida perquè la gent no tingui mala consciènciam, i després llencen les càpsules a les escombraries normals o com a molt al container del plàstic i metall.\nPer acabar, una foto d'unes arracades ("Vikingues" !?) amb reutilització de les càpsules de Nespresso\nPublicat per Eulàlia Petit Vilà a 19:46 4 comentaris:\nEtiquetes de comentaris: catàleg arracades, les tres R


Pedro Sánchez farà el seu govern - Notícies Política - Notícies Política - e-notícies\nPolítica · 19 de Juliol de 2019. 21:32h.\nEl líder del PSOE recorda a Pablo Iglesias que ell triarà els ministres\nEl PSOE ha avisat Podem que serà el president en funcions i candidat a la reelecció, Pedro Sánchez, qui “decidirà” els ministres del nou govern, en cas d'assolir un pacte amb la formació morada, encara que els socialistes consideren que “podem arribar a un acord”.\n“Sense vetos ni imposicions, podem arribar a un acord”, ha afirmat el PSOE després que el líder de Podem, Pablo Iglesias, hagi renunciat a entrar en un eventual executiu central de coalició. Segons ha informat Efe, els socialistes han recalcat que “el president escoltarà les propostes i decidirà l'equip”. També han demanat que “comencem pels continguts: primer el programa i després el govern”.\nIglesias ha anunciat aquest divendres que descarta estar al Consell de Ministres perquè “no seré l'excusa perquè el PSOE eviti el govern de coalició”. “Estar o no al Consell de Ministre no serà un problema sempre i quan no hi hagin més vetos i la presència d'Unides Podem al Govern espanyol sigui proporcional als vots”, ha manifestat.\nPSOE, Podem, Pablo Iglesias, Pedro Sánchez\nJuristes indepes denuncien Espanya a l'ONU


Olimpics De Tarragona PDF Descargar - PDF DOCS\nAUTOR(A): Joan Francesc\nNOMBRE DEL ARCHIVO: Olimpics De Tarragona.pdf\nDescubre el libro de Olimpics De Tarragona con permacultivo.es. Lea el PDF de Olimpics De Tarragona en su navegador de forma gratuita. Regístrate y descarga Olimpics De Tarragona y otros libros de Joan Francesc.\nDiuen els qui l’han tastada que es tracta d’una experiència única, gairebé irrepetible. Prendre part en uns Jocs Olímpics és el somni de qualsevol esportista. La desfilada a l’estadi, l’encesa de la flama, el debut en la competició, els rivals, la convivència a la vila… són instants que perduraran sempre per als 28 representants del Camp de Tarragona i les Terres de l’Ebre que fi ns ara han tingut l’ocasió de ser olímpics. Els seus records i vivències són l’objectiu d’aquest llibre, que ret un homenatge a tots aquests grans atletes, que mai no haurien de caure en l’oblit. Francesc Joan i Matas a néixer el 26 d’abril del 1972 a Cambrils (Tarragona). Llicenciat en Ciències de la Informació per la Universitat Autònoma de Barcelona (1990-1995), ha desenvolupat la bona part de la seva trajectòria en la secció d’esports del Diari de Tarragona, on treballa des del 1994 i, en l’actualitat, exerceix com a redactor en cap. Durant tot aquest temps ha seguit des del Nàstic de futbol fins al Reus Deportiu d’hoquei, passant pels principals esdeveniments esportius celebrats a la demarcació, com ara el mundial d’hoquei disputat a Reus el 1996 o el Ral·li Catalunya-Costa Daurada d’automobilisme. Va iniciar la seva carrera periodística l’any 1990 a Revista Cambrils i, durant la seva trajectòria, ha estat col·laborador de diversos mitjans de comunicació, com ara els diaris Marca i Sport i els portals d’Internet miequipo.es i reus24.com, i tertulià en diferents emissores de ràdio. Va guanyar el Premi Nacional de Periodisme Joan Mañé i Flaquer de Torredembarra l’any 2006.\nOlimpics de tarragona (Tapa blanda con solapas) · Libros ...\nEls 'Jocs Olímpics' de Tarragona. Esports Periodisme. Els 'Jocs Olímpics' de Tarragona. 17 de Juliol, 2014. Text: Albert Ollés. El 1955 Barcelona va ser la seu de la segona edició dels Jocs Mediterranis. Com esdevindria el 1992, els organitzadors -liderats per un jove dirigent esportiu ben relacionat amb el.\nL'interès dels grecs de recuperar els Jocs Olímpics s'inicià amb la Guerra d'independència de Grècia respecte de l'Imperi Otomà el 1821. La proposta fou feta per primer cop pel poeta i editor de diari Panagiotis Soutsos en el seu poema Diàleg dels morts, publicat el 1833. Evangelos Zappas, un ric filàntrop grecoromanès, escrigué al rei Otó I de Grècia el 1856 per oferir-li ...


Agnès Lladó: «Qui vol canviar les coses és perquè és rebel i s'enfronta al que hi ha» - Empordà\nAgnès Lladó: «Qui vol canviar les coses és perquè és rebel i s'enfronta al que hi ha»\n«Crec en la política d'equip, no volíem un govern on ens repartíssim un pastís»\nPAOLA GARCÍA 08.07.2019 | 19:07\nAgnès Lladó BORJA BALSERA\nPrimera alcaldessa republicana de Figueres. ERC va ser la segona força més votada assolint cinc regidors. Després de formar un pacte de govern amb PSC, Guanyem Figueres i Canviem Figueres, lidera l'equip que governarà la ciutat els pròxims quatre anys.\nAgnès Lladó (Figueres, 1979) es defineix amb orgull com a republicana, independentista i feminista. Parafrasejant Maria Mercè Marçal, com va fer en el seu discurs d'investidura, és «tres voltes rebel».\nPot ser una alcaldessa rebel?\nI tant que sí. Aquest càrrec és un honor, però t'hi poses perquè vols transformar les coses. Qui vol canviar-les, és perquè és rebel i es rebel·la contra el que hi ha. Em sento i m'identifico així, i ho expresso perquè no puc oblidar-ho ni enganyar la gent. Evidentment, soc conscient que cal treballar per a tota la gent de Figueres. Pensin, parlin o sentin igual que jo, o no.\nÉs la primera vegada que un pacte de govern d'esquerres governa la ciutat, funcionarà?\nEstic molt convençuda que anirà molt bé, perquè hem sigut capaços de treballar en allò que ens uneix i no valorar tant el que ens diferencia. El que ens porta a posar-nos d'acord és tenir un eix social molt marcat. Aquest pacte té les seves contradiccions, no ho negaré, però amb la situació que tenim a Figueres (47,5% de població en risc d'exclusió social, 15,5% d'atur i 17% d'abandonament escolar) creiem que ha arribat l'hora de valorar les persones, posar-les al centre de totes les decisions i prioritzar aquest eix social. Sense oblidar l'eix nacional que, evidentment, forma part de mi. El ple, que és sobirà, té majoria independentista. Ara creiem que s'ha de prioritzar l'eix social, que reverteix en tothom i que Figueres ho necessita.\nAmb les dades de la situació actual, vostè mateixa ha dit que, si fos un país, estaríem en recessió. Quina mesura urgent s'aplica per combatre «una ciutat en recessió»?\nEl que hem fet, més enllà de conèixer la gent de la casa i veure les necessitats, ha sigut analitzar pressupostàriament amb què comptem, on ens han deixat i què podem fer en el que queda d'any. Estem treballant en un pla de govern on especificarem quines mesures prendrem en aquest mandat i en quins terminis, serà concret perquè tothom tingui molt present què és el que volem fer. Aquesta situació no es reverteix en quatre anys, però sí que es poden posar els pilars perquè aquest canvi sigui possible, que seran: servei a les persones, benestar social, seguretat, convivència i manteniment de l'espai públic.\nCom van les relacions amb l'oposició?\nÉs més virtual que una altra cosa. Jo mantindré una relació cordial amb tothom. Fem política de mà estesa perquè la gent està molt cansada de conflictes i retrets, el que volen és que se sumi i es construeixi. Sempre he pensat que parlant la gent s'entén.\nJa heu tingut el primer conflicte virtual [entre Pere Casellas i Jordi Masquef a les xarxes socials].\nA mi m'agradaria que no passés, no aporten res a ningú, i a qui resten moltíssim és a la ciutat. Al cap i a la fi són discussions estèrils, que es poden demostrar perfectament i formen part del rol que cadascú vol assumir. Sé perfectament quin és el meu paper i quin és el que vull jugar. No vull entrar, ni entraré, en cap conflicte perquè crec que no ens beneficia, a ningú.\nAmb aquestes declaracions, i la protesta el dia de la investidura, creu que serà fàcil dur a terme polítiques de consens?\nDos no es barallen si un no vol. Puc entendre que ells apliquin una política del no a tot, en paraules seves, forma part de l'oposició. Entenc que el que volen és el millor per a la ciutat i estic convençuda que en certes decisions hi seran. Nosaltres treballarem perquè les decisions siguin el més consensuades possibles.\nCom us heu trobat l'Ajuntament?\n(Bufa) No ens hem trobat l'Ajuntament que voldríem. És necessari fer una reformulació en moltes coses, en molts procediments i ens hi estem posant molt seriosament. Ja es veurà, perquè hi ha decisions que s'han de prendre.\nTenim un concurs d'enllumenat públic que hem pres la decisió de desistir-hi, perquè, si no, l'Ajuntament es veuria perjudicat.\nFruit d'una mala gestió?\nCrec que és fruit de les presses. Les presses mai són bones companyes, i quan parles de contractacions, menys. Ha arribat l'hora de poc a poc i bona lletra. Encarem les coses com les hem d'encarar, treballem-les, estudiem-les i determinem-nos, que quan prenem una decisió siguem conscients de tot el que hi ha, bo i dolent.\nHaureu de dedicar molt de temps a desfer més que a fer?\nNosaltres no hem vingut a causar cap desgavell. El que funciona no cal canviar-ho pel que no funciona, no es tracta de desfer, sinó de reformular. No hem vingut a posar l'Ajuntament potes enlaire, sinó a posar ordre i fer les coses d'una altra manera.\nPer què feu aquesta distribució del cartipàs?\nFem aquesta distribució perquè posem tres objectius a sobre de la taula. I perquè no volíem, i jo en concret, un govern on ens repartíssim un pastís. No hi crec en la política de repartiment, crec que en la política d'equip. Sempre m'he dedicat a la gestió d'equips i estava molt convençuda que el govern que havíem de fer havia de ser així. Per això fem aquesta estructura trenada. Hi ha l'alcaldessa, que ho coordina tot, tres grans àrees i tots els regidors que les compartim. Buscàvem tenir una organització d'equip, moderna i que pugui fer tot més àgil. Ens hem mirat organitzacions molt diferents d'altres ajuntaments, el d'Olot, per exemple, té una organització molt similar.\nPer què és moderna i àgil?\nPer la concepció que nosaltres tenim, tothom ho coneix tot i evitem estancs que poden provocar un conflicte de govern, com s'ha vist en els últims anys. Tenim tres caps que coordinen les regidories i farem jugar també el personal de la casa amb aquesta coordinació d'àrees, per demostrar que confiem en la gent de la casa. A cada àrea, hi haurà un coordinador polític i un tècnic. Estem fent un repàs a tota la plantilla i en funció de les capacitats, veurem qui pot desenvolupar aquesta funció.\nI els càrrecs de confiança?\nDe moment entren quatre: Cap de gabinet; Secretari de govern; Tècnic de comunicació; i Secretari de serveis comunitaris. Hi haurà també un cap de comunicació que s'incorporarà al pressupost del 2020. Creiem que tenir dos càrrecs a comunicació és completament necessari. Un Ajuntament que té en plantilla uns 400 treballadors i que hi ha més de 47.000 habitants, comunica moltíssim. L'àrea de comunicació és imprescindible perquè realment siguem tot el transparents que volem ser i que tinguem la comunicació que necessitem, tant a escala interna com externa. També és una manera d'evitar moltes despeses que hem tingut a l'àrea de comunicació.\nUna altra novetat són algunes regidories, quina diferència hi ha entre Promoció de la Ciutat i Turisme?\nPromocionar la ciutat és fer-ho per a tothom, al turisme, a la gent de la comarca, a la de diferents territoris del país... a tothom i a tots els efectes. Figueres ha de demostrar que és rendible i hem de ser capaços de captar talent professional, industrial i inversor. Un altre tema és cap a quin turisme volem enfocar. Tenim una intencionalitat molt gran per parlar de Cultura i Turisme, ens hem de diferenciar i creiem que Figueres té una cultura molt potent i volem que el turisme es basi en això, que sigui cultural i de qualitat.\nNova ciutadania i Drets Civils i Feminisme també són noves, què engloben?\nNova ciutadania és per a aquella gent que arriba a la ciutat (per obligació, decisió o casualitat), que és molta. Hem de ser capaços de tenir-la inclosa, no integrada, és important el matís. I que treballem perquè aquesta cohesió social sigui possible. La Regidoria de Drets Civils i Feminisme és perquè ens trobem en una situació excepcional on molts dels drets estan en qüestió i cal fer un esment, defensar-los i fer polítiques evidents també des dels ajuntaments. Si em declaro feminista, és perquè crec que s'ha de defensar sempre i a tot arreu, perquè no estem en una situació d'igualtat i es veu en moltíssimes circumstàncies (laborals, socials, seguretat...). Decideixo portar les regidories que donen un missatge i que tenen molt de contingut polític.\nCom es materialitza perquè no quedi en declaració d'intencions?\nFent polítiques, hi hem de treballar, però una acció ja és definir-ho així. Que qui defensi aquestes regidories sigui una alcaldessa, és donar-li molt de contingut.\nParlava de la capital de comarca, com es treballarà?\nPrimer, si ets capital, has de ser generosa amb la comarca. Hem d'exercir-ho amb empatia i treballar amb les necessitats que tinguin els municipis. És una comarca molt extensa, però també podríem parlar d'àrea urbana de Figueres. Amb aquests municipis propers hem de ser capaços d'arribar a solucions consensuades en temes com el transport. Amb Vilafant, treballarem també el POUM perquè hi ha reptes que són conjunts. Tenim moltes ganes de poder-ho fer perquè veiem que seria una opció molt bona per a Figueres i per a la comarca.\nQuins d'aquests reptes que té Figueres planteja com una realitat aviat?\nFa 18 dies que som al govern i hem mantingut dues reunions amb Ensenyament per parlar de l'escola Carme Guasch. Estem posant fil a l'agulla perquè el POUM avanci. Estem treballant per la transformació del barri del Culubret i de Sant Joan, per aportar solucions als veïns, que vegin que hi estem a sobre i que el seu benestar és molt important. S'han fet contactes amb Endesa, amb el Departament de Benestar de la Generalitat perquè la residència Els Arcs no estigui en la situació que s'ha trobat quan hi ha una avaria general i hem pres la decisió de presentar-nos com a acusació popular en les tres diligències prèvies que es van obrir. Volem que quedi clar que l'Ajuntament vol garantir el descans dels veïns, que no passin calor i que puguin fer una vida normal. També hi haurà una revisió de les ordenances fiscals, que abordarem aviat, i una negociació de pressupost, perquè tenim molt clar que volem tenir-lo aprovat abans del 31 de desembre.\nCom han anat aquestes reunions amb Ensenyament?\nLa veritat és que s'ha avançat i esperem tenir molt bones notícies aviat. Hi ha 350.000 euros reservats, però el projecte executiu no hi és. Estem treballant per veure com ho fem. Ja vaig dir que una de les meves primeres accions seria aquesta.\nLa temporada turística coincideix amb l'aplicació de l'ordenança de terrasses, heu pres alguna decisió per fer front a les crítiques?\nEs presentarà una moratòria de l'ordenança. En plena temporada turística, segurament no és el millor moment per aplicar-la. No volem perjudicar cap botiguer ni restaurador. Volem posar ordre, però que no provoqui desordre.\nTorra es reuneix a les 11h amb els grups parlamentaris per analitzar la situació .


'El telenotícies que podria ser' - Diari La Veu\nEscriba el número 960470\n“Què tal estan?\nUn dia més obrim aquest informatiu parlant del drama de l'emigració. Uns 500 espanyols han sigut vistos de nou hui, carregats amb maletes i sense bitllet de tornada arribant a aeroports de Munic, Berlín o Hannover, segons informen les autoritats alemanyes. Amb aquest nou devessall, s'estima que la xifra de ciutadans que han emigrat d'Espanya se situa entorn de 700.000 des del començament de la crisi. A mitjà termini, a aquesta xifra caldrà sumar-li, segons els experts, alguns centenars de milers més que podrien estar preparant-se per a donar el salt cap a altres zones de Centreeuropa.\nEn un altre ordre de coses, segueix el debat entorn dels actes violents protagonitzats en les últimes manifestacions ciutadanes i desnonaments per part de les Unitats d'Intervenció Policial (UIP). Aquests actes violents han deixat després de si multitud de ferits per colps i llançament de pilotes de goma en realitzar càrregues, en la majoria dels casos injustificades, com podem observar habitualment en les imatges gravades per ciutadans, que emetem diàriament en aquest informatiu. En aquestes imatges que veuen en pantalla ara mateix, podem veure quina és la indumentària habitual d'aquests grups: uniforme fosc, casc, escut, porra, escopeta per a disparar pilotes de goma i el nombre d'identificació ben ocult. Encara que en moltes ocasions, assenyalen els experts, poden anar infiltrats entre els manifestants, i vestir indumentària que no es correspon amb l'oficial. Després connectarem en directe amb l'hospital Gregorio Marañón, on parlarem amb Gabriel, el jove manifestant que fa uns dies va perdre un testicle a causa dels trets de pilotes de goma realitzats pels violents.\nEn l'actualitat internacional destaca un dia més la greu situació de falta de llibertat i persecució als opositors i als mitjans de comunicació que se segueix vivint a Aràbia Saudita, el Marroc, Turquia o Xina, tots aquests països amics i socis comercials d'EUA i la Unió Europea. En les imatges que els vam mostrar…”.\nEns van ensenyar que calia llavar-se les mans abans de menjar, ens van ensenyar a asseure'ns bé a la taula, a usar el tovalló, a tallar la carn agafant el ganivet amb la mà dreta i la forqueta amb l'esquerra (per als quals som destres), ens van ensenyar la importància de menjar fruita i verdura, i d'altres coses així. Però no ens van ensenyar molt sobre el telenotícies que en moltes cases acompanya els àpats. Mai ens van dir açò que veus no és el ‘telenotícies’ que podria ser. I ara no ens sorprèn esmorzar cada dia un menú transgènic.\nFestes Alternatives Torrent\nEscriba el número 558978


Moisés B. Martinez | dimarts, 4 de febrer de 2020\nAquest 3 de febrer el caucus d'Iowa havia de donar els primers indicadors sobre qui seran els candidats del partit Demòcrata en la cursa principal programada per al 3 de novembre, però el caos s'ha instal·lat i encara no es coneixen els resultats.\nBernie Sanders ho tornarà a intentar el 2020\nLa publicació de les xifres definitives es va endarrerir per "inconsistències" en la recopilació de dades. La situació ha creat una "confusió generalitzada", informa 'The New York Times'.\nCitat pel mateix diari nord-americà, un portaveu del partit demòcrata va assegurar que no es tracta d'un "hacking" o una "intrusió". El partit està fent servir ara fotografies i formularis de paper per validar les dades, que només es coneixeran a finals d'aquest dimarts. No obstant això, les inconsistències detectades no haurien posat en dubte els resultats.\nFonts oficials del Partit Demòcrata d'Iowa declaren que el retard es deu a les noves normes que exigeixen que els líders dels caucus informin a la seu del partit sobre tres grups de xifres en lloc del total de delegats. Alguns apunten a les fallades tecnològiques, referint-se a l'aplicació creada pels organitzadors del caucus.\nNo obstant això, la falta de resultats no va impedir que diversos candidats demòcrates parlessin davant els seus partidaris a la fi de la nit de dilluns (hora local). Pràcticament tots van dir que esperaven aconseguir una posició forta. Hi ha 11 precandidats demòcrates.\n"Sembla que serà una llarga nit, però som optimistes", va dir l'ex vicepresident Joe Biden. El senador Bernie Sanders, mentrestant, va dir que tenia un "bon pressentiment" que les coses anaven a anar "molt, molt bé a Iowa". "Avui marca el principi de la fi per Donald Trump", va afegir.\nLa confusió generada va donar lloc a una reacció de Donald Trump Jr., fill de l'actual president dels Estats Units, qui a Twitter va escriure: "Si no poden fer un caucus, ¿com governaran un país?".\nEn la mateixa línia, el republicà Brad Parscale, home clau en la campanya de Trump, va aprofitar l'oportunitat per parlar del "col·lapse del Partit Demòcrata": "Ni tan sols poden gestionar el vot i volen gestionar el govern. No, gràcies".\nLes primàries dels EUA s'estendran als 50 estats i a diversos territoris dels EUA, i la convenció nacional del partit acabarà a mitjans de juliol.


El pressupost d’Agricultura – AGROactivitat\nAGROactivitat 22 febrer 2017 Editorial\nA la Federació estem pendents de les possibles esmenes que podrien modificar el pressupost presentat pel Govern de la Generalitat i que actualment es troba en tràmit parlamentari.\nValorem el canvi de tendència, ja que sembla que enguany es produirà un increment del 14% en la dotació econòmica al Departament d’Agricultura. No obstant això, creiem que caldria incrementar més la partida destinada al sector, després de la retallada pressupostària que hem estat patint els últims anys en relació amb la resta de Conselleries.\nI és que, tot i ser conscients de les dificultats pressupostàries a nivell de Govern, tenim el deure de fer una anàlisi rigorosa i objectiva de la dotació que es destina al cooperativisme agrari, perquè totes les partides són d’importància cabdal per al desenvolupament de l’activitat dels socis i especialment, de la nostra agroindústria.\nEn concret ens preocupen els ajuts a la intercooperació, que s’han reduït un 50% respecte de l’exercici anterior, i emplacem a la Conselleria d’Agricultura a fer l’esforç d’incrementar els recursos necessaris per dur a terme un nou Pla de competitivitat de les cooperatives agràries.\nMés enllà, el suport al PDR i al Contracte Global d’Explotació, els ajuts a l’agroindústria, a la millora de la competitivitat, a la innovació, a l’impuls de circuits curts i dels productes amb distintius d’origen i qualitat, la incorporació de joves, les mesures agroambientals… Totes elles són mesures que hem de contemplar conjuntament, perquè no tenen sentit l’una sense l’altra si volem potenciar la riquesa del sector cooperatiu i d’un món rural dinàmic i divers.\nA dia d’avui, els nostres productes estan presents a mercats nacionals i internacionals i la nostra qualitat es valora arreu del món. Però la funció de la cooperativa va molt més enllà de la producció i la comercialització; la cooperativa també ha esdevingut imprescindible per a una correcta organització del teixit econòmic i social del territori on es troba ubicada.\nPer tot plegat, a la Federació de Cooperatives Agràries de Catalunya som rigorosos, estrictes i efectius en la negociació de les línies que arriben al nostre sector.


f o r m a i r e: Tardor\n“Els calendaris tenyeixen de vermell les dates més assenyalades, però hi ha altres dates més íntimes, més personals, més discretes, que no per no pertànyer a la primera divisió no hem de celebrar.\nPer exemple, el dia que ens vam conèixer, el dia que deixarem de fumar, el dia que finalment ens vam matricular a anglès o apuntar al gimnàs. Dates potser menors però imprescindibles com la d'avui, que després de molts mesos d'avarques i peu nu he tornat al calaix dels mitjons. I potser vostè que m'escolta haurà girat un pelet més cap a la dreta l'aixeta de l'aigua calenta a l'hora de la dutxa. I un tercer al restaurant ha renunciat a la fredor glacial del gaspatxo per refugiar-se en el si però no d'una cremeta tèbia de verdures. I el previsor ja ha trucat al de la calefacció perquè la repassi, i ves a saber si avui soparem encara a la terrassa, perquè saben, ja és tardor.\nI tardor vol dir una Andorra entre gelat i torró, entre llana i nuesa, entre els fanalets de verbena i els llums de Nadal. I vol dir també un lent esblanquinament de la pell a l'espera del sol de neu. Els aparadors ja ens conviden a l'octubre, i per l'aire ronda un presagi de ceps, rovellons i ous de reig. Els llibres de text ahir impoluts, ja han superat les primeres lliçons. I els vidres es preparen perquè hi deixem coses dibuixades amb el dit sobre el nostre alè. A l'armari la samarreta cedirà el pas a l'anorac, i d'aquí a pocs dies els diaris ens diran que hem d'avançar una hora el rellotge. I llavors si que darem definitivament per acabat aquest estiu del dos mil set. El de rodalies, el del tauró Miracle, i el de la mort de massa gent maca.\nAl llarg de la nostra vida viurem pocs començaments de tardor, posem cent cinquanta com a màxim? Però el miracle és que cada any vivim la memòria dels ja viscuts, i és en aquest moment on aquests tebis dies de setembre són els dies de molts setembres, i la vida sembla eterna.”\nPublicat per f o r m a i r e a 1:04 p. m.\nEtiquetes de comentaris: catalunya ràdio, el cafè de la república, estacions, joan ollé, tardor


El Girbau Vic juga la Champions a Linz en format bombolla\nL’hora europea torna a trucar a la porta del Girbau Vic. L’equip osonenc inicia demà dijous, 3 de desembre, a la ciutat austríaca de Linz la seva segona participació a la Champions League femenina, que degut a la pandèmia de la Covid-19 s’ha reformulat i es juga aquesta temporada en l’anomenat format bombolla, en una sola seu i concentrada en sis dies.\nFins el dimarts 8 de desembre, onze equips competiran a L’SportparkLissfeld de Linz per fer-se amb el títol de la màxima competició europea de clubs, a través d’un sistema de joc que es desenvoluparà en tres fases. La primera estarà conformada per tres grups -dos de quatre equips i un de tres-, es disputarà de dijous 3 a dissabte 5 i premiarà el primer classificat de cada grup amb un lloc a les semifinals. La quarta plaça de semifinalista sortirà de la fase de repesca que, en format de triangular i en un únic dia, diumenge 6, disputaran els tres equips que hagin estat els segons classificats dels grups de la primera fase. I finalment, els dies 7 i 8 es jugaran les semifinals i la final que coronarà el campió d’Europa d’aquesta atípica temporada 2020-21.\nLa composició dels grups de la primera fase es farà aquest mateix dimecres 2, un cop els onze equips participants ja són presents a la ciutat austríaca. El TTC Berlín Eastside alemany, el Saint Quentinois francès i l’amfitrió Linz AG Froschberg seran els caps de sèrie d’un sorteig en el qual hi haurà dos equips francesos més, el Metz i el Lyssois Lille Métropole, l’SKST Stavoimpex Hodonin txec, el Carinthia Winds Villach austríac, el Budaörsi Sport Club hongarès, el GDCS do Juncal portuguès i l’UCAM Cartagena, de la Superdivisió estatal a l’igual que el Girbau Vic.\nMalgrat la controvertida decisió de la RFETM d’atorgar el títol de la inconclosa lliga de la Superdivisió femenina de la temporada passada a l’UCAM Cartagena, que ocupava el segon lloc de la classificació en el moment que la competició va quedar aturada, el Girbau Vic pot repetir participació a la Champions pel seu bon rànquing europeu, el barem que des de fa uns anys regeix l’accés a la màxima competició continental. Tampoc la Champions de la temporada passada va poder acabar-se, si bé en aquest cas va quedar desert un títol que encara ostenta un equip que no prendrà part en aquesta edició, l’Enea Siarka Tarnobrzeg polonès , campió fa dues temporades.\nL’expedició del Girbau Vic és a Àustria des de dilluns al vespre, un cop completat el viatge en avió de Barcelona a Viena i el desplaçament per carretera fins a Linz, a uns 185 quilòmetres de la capital. L’equip vigatà ha viatjat amb Sofia Xuan Zhang, la gal·lesa Charlotte Carey, la sèrbia afincada des de fa molts anys a Catalunya Gabriela Feher, que farà també les funcions d’entrenadora, i la jove del planter Noa Muñoz. No ha viatjat a Linz l’altra jugadora del primer equip en edat de formació, Sílvia Coll, que els dies 6 i 7 prendrà part a Torrejón de Ardoz al Top Estatal de les categories d’edat.\nEl Girbau Vic buscarà en aquesta edició concentrada de la Champions League tornar a oferir les bones sensacions que va deixar la temporada passada, en la que fou la primera participació d’un equip català masculí o femení a la màxima competició europea sota l’actual denominació. Les vigatanes van guanyar davant el Lyssois Lille Métropole en el seu primer partit a casa i es van classificar per als quarts de final en perdre per menys diferència a Lille en el partit que va tancar un grup comandat pel Berlín Eastside. Als quarts de final el Girbau Vic va caure davant el potent Saint Quentinois, però haver arribat fins allà ja va ser una fita històrica que en els pròxims dies intentaran reeditar a Linz.\nTots els partits de la competició podran seguir-se per streaming a través del web de la ETTU (www.ettu.org).\nL’Asisa Borges Vall, a l’espera de l’inici de l’Europe Cup\nEl Girbau Vic no serà l’únic equip català que prendrà part a les competicions europees de clubs aquesta temporada. L’Asisa Borges Vall repetirà participació a l’Europe Cup masculina, si bé la segona competició continental està pendent encara que la ETTU en defineixi el format i les dates. La primera fase estava prevista inicialment per als dies 12 al 14 de desembre, però ha estat ajornada i, si no hi ha un nou canvi, es jugarà en principi el pròxim mes de gener.\nQuan sigui finalment que es disputi la competició, l’equip català buscarà també repetir el bon paper de l’any passat, quan va superar la fase de grups amb ple de victòries, es va desfer de l’UMMC-ELEM Ekaterinburg en una eliminatòria èpica en la qual va acabar vencent els dos encontres per 3-2, i va caure davant el Benelux Group Taverzo als vuitens de final. La presència en aquesta ronda va fer que els borgencs fossin els que van arribar més lluny d’entre els quatre equips de la Superdivisió masculina que van participar a l’Europe Cup, que la pandèmia de la Covid-19 va impedir acabar.


El Ple de l'Ajuntament de Pineda aprova per unanimitat una moció de suport i ajuda d'emergència al poble sahrauí afectat per inundacions — Ajuntament de Pineda de Mar\nEl Ple de l'Ajuntament de Pineda aprova per unanimitat una moció de suport i ajuda d'emergència al poble sahrauí afectat per inundacions\nEl Ple de l'Ajuntament de Pineda aprova per unanimitat una moció de suport i ajuda d'emergència al poble sahrauí afectat per inundacions El consistori farà una aportació de 3.000 € d'ajuda d'emergència als campaments de refugiats sahrauís https://www.pinedademar.cat/el-municipi/noticies/12475 https://www.pinedademar.cat/@@site-logo/escutajuntament.png\nEl consistori farà una aportació de 3.000 € d'ajuda d'emergència als campaments de refugiats sahrauís\nEl Ple de l'Ajuntament de Pineda de Pineda de Mar ha aprovat per unanimitat una moció de suport al poble sahrauí per l'ajuda d'emergència als camps de refugiats, situats al desert algerià de Tinduf, per la catàstrofe humanitària que viuen després de les pluges torrencials i de les inundacions del mes d'octubre passat. Les pèrdues d'habitatges, aliments i equipaments van ser considerables i més d'11.000 famílies van perdre totes les seves pertinences, segons els equips de la Mitja Lluna Roja Sahrauí, presents sobre el terreny.\nDavant d'aquesta situació, l'Ajuntament de Pineda de Mar farà una aportació de 3.000 euros per ajudar al poble sahrauí, a través del Fons Català de Cooperació. La moció reclama a les agències de cooperació i al Ministeri d'Assumptes Exteriors del govern d'Espanya que ajudin al poble sahrauí, en aquesta situació d'emergència. L'Ajuntament també reitera, una vegada més, el suport municipal a una solució del conflicte basada en l'exercici del dret a l'autodeterminació del poble sahrauí, tal i com estableixen nombroses resolucions de les Nacions Unides.\nLa moció va ser presentada al Ple pels grups municipals PsP, ERC-JxP, ICV-EUiA, PSC i CiU, amb les associacions: Alt Maresme Pineda pel Sàhara, Associació solidària Malgrat amb el Sàhara, Arenys amb el poble sahrauí i Escola per la pau amb el Sàhara. La moció es va aprovar per unanimitat de tots els grups municipals, en el Ple de novembre, aquest dijous 26 de novembre.


El nou president del PP, interromput en el seu discurs per una militant que li ha reclamat que xerràs “en espanyol”\n3 min. Palma 26/03/2017 20:47\n987x555 Els dos aspirants a la presidència del PP, amb l'equip del vencedor, Biel Company\nEls dos aspirants a la presidència del PP, amb l'equip del vencedor, Biel Company / JAUME ROSSELLÓ\nLa victòria de Biel Company en el quinzè congrés autonòmic del PP ha estat incontestable; està per veure, ara, si la pau torna al partit. El nou president ha reclamat "a tothom que estimi el partit que es posi darrere les sigles a empènyer", però en cap moment ha fet menció a la integració de l'equip del perdedor més enllà del tòpic "aquí hi cabem tots però ningú és imprescindible".\n540x306 Company, rebut al Molí des Compte, per qui va estar a punt de ser el seu adverdari, l'exconseller de Turisme, Jaime Martínez. / JAUME ROSSELLÓ Company, rebut al Molí des Compte, per qui va estar a punt de ser el seu adverdari, l'exconseller de Turisme, Jaime Martínez. / JAUME ROSSELLÓ\nL'inici del discurs ha reflectit la tensió que s'ha respirat entre els dos bàndols al llarg de la campanya. Company no havia ni finalitzat la primera frase quan una militant li ha demanat que s'expressàs "en espanyol". Immediatament, la multitud ha començat a cantar "president, president" mentre se sentien alguns crits de "fora, fora!" i "impresentables!". Company, tot d'una, ha reclamat que no s'espatllàs "la festa del PP" i ha continuat amb el discurs, íntegrament en català.\nEl ja president ha agraït a José Ramón Bauzá "haver competit" i que l'hagi cridat una hora abans que es coneguessin oficialment els resultats per felicitar-lo. Posteriorment, però, ha assenyalat que "cal saber guanyar i cal saber perdre". Bauzá i el seu equip, per cert, han arribat al congrés quan la presidenta, Teresa Palmer, ja havia anunciat els resultats i s'especulava sobre la seva absència.\n651x366 Company, aclamat, abans d'oferir el primer discurs com a president del PP. / JAUME ROSSELLÓ Company, aclamat, abans d'oferir el primer discurs com a president del PP. / JAUME ROSSELLÓ\nReferències al joc brut\nContràriament al que féu en la primera jornada del congrés, Company ha tornat a fer referència al 'joc brut' durant la campanya i ha tornat a fer servir símils futbolístics: "S'hi pot entrar dur, però no brut".\nEl president ha reconegut que la campanya ha estat "llarga i dura", amb alguns moments "que no han estat bons d'aguantar". "Alguns m'han difamat, han dit coses de mi que no són veritat", ha lamentat.\nFinalment, ha adoptat un to més relaxat per agrair la feina feta als seus col·laboradors, especialment a la portaveu parlamentària, Marga Prohens , i al portaveu, Llorenç Galmés, de qui s'ha acomiadat amb un enigmàtic, "quan dus els calcetins, ets un altre". Company s'ha volgut fer la foto de família amb tot el seu equip i, fins i tot, ha convidat la vicepresidenta en temps de Jaume Matas , Rosa Estaràs, a pujar a l'escenari. L'eurodiputada s'ha empegueït un poc, però finalment s'ha sumat a la foto. Només llavors Company ha convidat Bauzá a sumar-s'hi. L'expresident ha acceptat amb cara de circumstàncies.\n651x366 Company ha convidat a fer-se la foto de familia amb Bauzá, en el darrer moment. / JAUME ROSSELLÓ Company ha convidat a fer-se la foto de familia amb Bauzá, en el darrer moment. / JAUME ROSSELLÓ\nUna vegada finalitzat l'acte, Bauzá ha atribuït els mals resultats a l'escassa participació i ha assegurat que, si la campanya hagués durat una mica més, la victòria hauria estat possible. Company, per la seva banda, ha insistit a mostrar-se ambigu respecte del futur de Bauzá en el partit.\n651x320 Bauzá ha estat consolat pels seus seguidors. / JAUME ROSSELLÓ Bauzá ha estat consolat pels seus seguidors. / JAUME ROSSELLÓ


Norma Editorial acaba de posar a la venda el primer volum de 'Sin City' en català, titulat "El dur ádeu". El primer tom de la sèrie de Frank Miller, amb 208 pàgines, surt al preu de 12,00 euros. Un bon vermut per matar el cuquet mentre no arriba el segon film sobre la Ciutat del Pecat.\nMarcel·lí Antúnez presenta 'Protomembrana', aquesta nit (a 2/4 de 10), al Teatre Metropol de Tarragona. L'argument de 'Protomembrana' és una lliçó teòrica sobre la sistematúrgia (literalment, “dramatúrgia dels sistemes computacionals”) que serveix per teixir, a manera de novel·la llatina, una narració farcida de faules.\nLa performance d'Antúnez utilitza, a més de la narració verbal, l'animació gràfica, la música i la il·luminació. Aquesta història interactiva fa servir també altres dispositius, com una càmera/pistola que captura el rostre de voluntaris del públic i els introdueix en la performance com a cares protagonistes de posteriors animacions. O bé, unes pròtesis sensibles en forma de vestit que permeten convertir un voluntari en interfície visual i sonora. Aquests dispositius, en determinats moments, traslladen 'Protomembrana' als subgèneres de la hipnosi o la màgia.\nPublicat per sccff a 18:34 Cap comentari:\nEl passat mes de desembre va néixer FICCIÓ RÀDIO, una emisora que integra entre d'altres, programes dedicats a la ciència-ficció.\nFICCIÓ RÀDIO emet en dos formats: el convencional (emissió regular els dissabtes i diumenges a la tarda) i el que funciona a la carta, a través dels programes penjats a l’Arxiu d’Àudio que l’oient pot escoltar a l’hora que més li convingui.\nEls programes actuals en arxiu d'audio són:\nCamps magnètics: un espai de 30 minuts de durada, aproximadament, que vol parlar de la relació entre música i ciència i música i ciència-ficció.\nSón nombrosos els músics de diversos estils i procedències que s’han sentit atrets pel món de la ciència, la tecnologia i la conquesta de l’espai. Sovint aquest interès ha arribat a través d’una immersió prèvia en la literatura de ciència-ficció, que ha obert la seva ment a noves propostes, a nous horitzons.\nSomnis d'andròmeda: un calaix de sastre on, en un format de 30 minuts de durada, s'hi apleguen tota mena de propostes sonores relacionades amb la ciència-ficció, i singularment amb la literatura de ciència-ficció.\nAquí hi caben des d’aproximacions personals a la vida i l’obra de grans escriptors del gènere (Clarke, Asimov...) fins a revisions específiques d’una determinada obra d’interès (2001), passant per programes dedicats a tocar una vessant concreta d’aquest món fascinant (Mart en la ciència-ficció, per exemple), o bé una temàtica determinada, com és ara els viatges en el temps.\nEl format del programa s’adapta a les característiques pròpies del mitjà radiofònic, compaginant els textos amb una acurada selecció musical.\nPublicat per Eloi Puig a 8:39 Cap comentari:\nAcaba de posar-se en marxa ComiCat un bloc sobre còmics en català realitzat per blocaires amants del còmic. Els seus promotors volen 'compartir i difondre aquesta afició i potenciar, especialment, els còmics en català (tant la producció pròpia com la traducció d'obres estrangeres) i donar ressò a les activitats que es desenvolupin en les terres de parla catalana'.\nA ComiCat hi trobareu les notícies més recents, les novetats al dia de les diferents editorials, ressenyes de còmics, entrevistes a autors i personatges vinculats a aquest món i reportatges diversos, sempre amb el denominador comú del còmic en català.\nComiCat és una iniciativa nascuda de la mà de: fonamental de fonamental, Jaume Salvà de Nou Llunari, Marc Pastor de Per Tutatis!, Nightwing80 de Meo Quidem Animo.\nPublicat per sccff a 10:28 2 comentaris:\nLa revista cultural Paper de vidre abandona el format pdf i passa a organitzar-se, per seccions, a la web pròpia, coincidint amb el seu número 46. No fa gaire, la publicació va celebrar el seu cinquè aniversari d'existència.\nEntre els continguts, hi ha una entrevista al dibuixant de còmics Max (Francesc Capdevila), amb preguntes de personatges com Pau Riba, Julià de Jòdar, Jordi Puntí i Víctor Nubla. També publica un article inèdit de l'escriptor Martí Domínguez.\nPublicat per sccff a 10:18 Cap comentari:\nEtiquetes de comentaris: Multimèdia, Revistes\nL'editorial Quaderns Crema treurà, a partir del mes vinent, una nova col·lecció de butxaca amb obres clàssiques i contemporànies.\nEntre els primers títols hi figuren 'El retrat de Dorian Gray', d'Oscar Wilde; 'L'illa del tresor', de J.L. Stevenson; 'Les metamorfosis', d'Ovidi; ' 'La guerra dels mons', d'Herbert George Wells; o 'El conte del Graal', de Chrétien de Troyes.\nAltres títols previstos seran 'La mort d'Ivan Ilitx', de Lev Tolstoi; 'Hamlet', de William Shakespeare; i 'Lais', de Maria de França.\nEl preu dels llibres oscil·larà entre els 6 i els 10 euros depenent del nombre de pàgines, i el format serà de 12,5 x 19 cm.\nPublicat per sccff a 9:49 Cap comentari:


The New Networked Normal (NNN) | Cicles | CCCB\nUn projecte col·laboratiu sobre art, tecnologia i ciutadania en l'era d'Internet\n1 juliol 2017 — 30 juny 2019\nThe New Networked Normal (NNN) és un projecte col·laboratiu entre cinc organitzacions artístiques europees que treballen en l'àmbit de la cultura contemporània i les media arts: el CCCB, Abandon Normal Devices, The Influencers, Transmediale i STRP. Entre el juliol de 2017 i el juny de 2019, NNN explora els àmbits de l'art, la tecnologia i la ciutadania en l'era d'Internet a través d'un programa d'exposicions, intervencions, performances, conferències i tallers realitzats en diferents festivals i institucions d'Europa.\nEn uns temps d'incertesa política i ràpids canvis tecnològics, els esdeveniments mundials estan trastocant les nostres normes econòmiques, culturals, socials i geogràfiques, posant en qüestió els nostres ideals de ciutadania, sobirania i governança. Les noves tecnologies, les comunitats emergents i les xarxes estan actuant com a catalitzadors significatius en aquest canvi, però també ofereixen nous models i oportunitats perquè els ciutadans puguin viure, treballar i comunicar-se. A través d'un programa d'exposicions, intervencions, performances, conferències i tallers, The New Networked Normal (NNN) interroga les infraestructures tecnològiques i els territoris d'excepció que conformen la nostra realitat econòmica i sociopolítica.\nEl CCCB participa en aquest projecte juntament amb Abandon Normal Devices (Regne Unit), The Influencers (Barcelona), Transmediale (Alemanya) i STRP (Països Baixos), uns festivals i institucions artístiques europees amb una llarga trajectòria en promoure una comprensió crítica de la cultura i les tecnologies contemporànies. Amb The New Networked Normal (NNN), els cinc socis col·laboren convidant artistes, agents i ciutadans a sentir-se inspirats i empoderats per debatre i comprometre's amb una cultura contemporània crítica. NNN és un projecte cofinançat pel programa Europa Creativa de la Unió Europea.\nNNN compta amb una plataforma online compartida entre els cinc socis del projecte: nnn.freeport.global. Entre 2017 i 2019, mentre el projecte estigui en marxa, cada soci aportarà nous continguts i treballs artístics a mesura que es vagin produint. La plataforma està inspirada en les noves geografies en xarxa —com ara, llocs d'emmagatzematge d'obres lliures d'impostos i zones de lliure comerç, la darknet i altres espais liminals– per preguntar-se quins reptes i oportunitats ofereixen aquests espais per a l'anonimat, l'autoria i l'autonomia. Construïda com un espai alternatiu per compartir i distribuir contingut, nnn.freeport.global utilitza els carrerons paral·lels, els mercats negres i les parts divergents d'Internet per compartir i debatre el valor de l'art. La plataforma es va llançar durant la Transmediale 2018 en el marc de l’exposició Territories of Complicity, projecte de NNN, i està dissenyada i desenvolupada per l’estudi PWR.\nMés informació a thennn.eu\n25 — 27 octubre 2018 Festivals\nExploitation Forensics: anatomia d’un sistema d'intel·ligència artificial\nSessió inaugural de Freeport 0\n25 juny 2018 Debats\nFreeport 0: «Subvertir la fàbrica de les dades»\nCurs impartit per Vladan Joler i Share Lab\n24 — 29 juny 2018 Cursos i tallers\n26 — 28 octubre 2017 Festivals


S'han registrat un total de 38 positius, dels quls 32 són usuaris i 6 treballadors del centre | residenciapasseigprim.cat\nDetecten un brot de coronavirus a la residència Passeig Prim de Reus\nS'han registrat un total de 38 positius, dels quals 32 són usuaris i 6 treballadors del centre\nper Redacció dimarts, 3 de novembre 2020 - 16:13h\nNou brot de coronavirus a la ciutat de Reus. La residència de gent gran Passeig Prim ha detectat fins a 38 casos de Covid-19 a les instal·lacions, 32 positius en residents i 6 en treballadors. Segons avançava ‘Canal Reus TV’, el brot es va registrar a finals del mes d’octubre, després de diversos cribratges entre avis i àvies i professionals del centre. Tal com apunta el mateix mitjà, es tracta de pacients asimptomàtics i la residència ja ha aplicat tots els protocols dictaminats per les autoritats sanitàries, inclús, augmentant el nombre de respiradors a la llar.\nLa residència Ítaca Fortuny, intervinguda per la Generalitat\nLa Direcció General de l'Autonomia i la Discapacitat va signar, el passat diumenge, la intervenció de la residència Ítaca Fortuny per tal de fer front al greu brot de coronavirus registrat a les instal·lacions. En un comunicat, el mateix Departament de Salut va informar que l'empresa STS Gestió de Serveis Sociosanitaris S.L. passava a fer-se càrrec, provisionalment, de la direcció i la gestió del centre.\nPrecisament, el passat 22 d'octubre es va detectar a la residència un brot de Covid-19, amb 55 dels 69 residents contagiats. A través d'un cribratge posterior, el 24 d'octubre es van confirmar els positius de 20 dels 45 professionals del centre i, ja a 30 d'octubre, es van comunicar 44 positius d'un total de 52 residents. Els treballadors contagiats eren, llavors, 21. Tot i la correcta actuació de la direcció de la residència, la falta de personal va requerir que fos, finalment, intervinguda.